Metal-helt drar inn millioner på vin
Inntektene og overskuddet til vinentrepenøren Wongraven er nemlig i ferd med å innhente metal-virksomheten hans. I 2018 omsatte Wongraven Wines for 4,4 millioner kroner - en fordobling fra året før. Overskuddet før skatt ble på hele 3,2 millioner kroner, også det en drøy fordobling av det positive resultatet året før. Det viser ferske regnskapstall fra Brønnøysundregisteret. Det startet med en Barolo fra Piemonte i Italia, men han har siden utvidet repertoaret til å omfatte også en rosévin fra samme område, fransk champagne og tysk Riesling (hvitvin). Allerede i sitt første regnskapsår gikk Wongraven Wines i pluss, og han har siden økt inntektene jevnt, men forsiktig. Ialt har Sigurd Wongraven tjent rundt åtte millioner kroner på vinlidenskapen sin. Satyricon tilbrakte fjoråret på en lang verdensturné som brakte dem blant annet til Russland, Japan, Australia, USA og Israel. I forbindelse med sistnevnte land har Satyricon uttrykt overfor sine fans at «de snur ryggen til politikk». – Musikken er vår felles referanse, står det på Satyricons hjemmeside. Også i sommer blir Satyricon å se på utvalgte steder, deriblant på Tons of Rock på Ekebergsletta i Oslo neste helg. De er også spesielt invitert til Bulgaria for å spille på avskjedskonserten til sine egne barndomshelter i Slayer.
Satyricon-sjef Sigurd Wongraven (43) kan snart skifte navn til Vingraven...